stanford-oval/wikipedia huggingface dataset:
איל-דה-פראנס

| --- | --- |
דגל איל-דה-פראנסדגל איל-דה-פראנס

 מדינה:  צרפת צרפת
 מושל:  ואלרי פקרס (LR)
 מחוזות בחבל:  פריז (75) סן ומארן (77) איוולין (78) אסון (91) או דה סן (92) סן-סן-דני (93) ואל דה מארן (94) ואל ד'אואז (95)  25 רבעים, 317 קנטונים, 1,281 קהילות
 בירת החבל:  פריז
 תאריך ייסוד:  4 ביוני 1960 
 על שם:  ממלכת צרפת 
 שטח:  12,012 קמ"ר
 אוכלוסייה:  ‏
  ‑ בחבל:  12,380,964 (1 בינואר 2022)
  ‑ צפיפות:  1,022 נפש לקמ"ר (ינואר 2020)
 קואורדינטות:  48°51′08″N 2°19′03″E﻿ / ﻿48.8522°N 2.3176°E﻿ / 48.8522; 2.3176 
 אזור זמן:  UTC+1
 https://www.iledefrance.fr/
  מפת מיקום  מפה מפורטת     לחצו כדי להקטין חזרה    לחצו להגדלה      (למפת איל-דה-פראנס מוגדלת) פריז ורסאי מלאן אוורי פונטואז נורמנדי סאנטר-עמק הלואר בורגון פראנש-קונטה  גר. אסט  או-דה-פראנס קרטיי מואיל-דה-פראנס(למפת איל-דה-פראנס רגילה) פריז ורסאי מלאן אוורי פונטואז נורמנדי סאנטר-עמק הלואר בורגון פראנש-קונטה  גר. אסט  או-דה-פראנס קרטיי מואיל-דה-פראנס tabBackground:;tabBorder:#aaa;defaultTab:0;
 
אִיל-דֶה-פְרָאנְס (בצרפתית: Île-de-France, בתרגום חופשי: האי של צרפת) הוא אחד מ-18 חבלי (Régions) צרפת.
גאוגרפיה

חבל זה מהווה את אזור המטרופולין של בירת צרפת, הכולל את העיר פריז והמחוזות הסובבים אותה.
בימי הביניים החלה להתפתח באזור זה האדריכלות הגותית.
באיל-דה-פראנס ממוקמים נמל התעופה שארל דה גול, שהוא נמל התעופה הראשי של צרפת, סמוך לקומונה רואסי (Roissy), כ-25 קילומטרים צפונית-מזרחית לפריז ונמל התעופה אורלי הממוקם דרומית לפריז ליד העיר אורלי, אשר היה השדה הראשי טרם הקמת נמל התעופה שארל דה גול.
הגירה

אזור פריז ואיל דה-פרנס מכיל את אחד הריכוזים הגדולים באירופה של מהגרים. נכון ל-2006 היו 35% מהאזור (כ-4 מיליון) מהגרים (17%) או שנולדו לפחות להורה מהגר אחד (18%).
סרטן תאי עור קשקשיים

| --- | --- |

סרן תאי קשקש של העור נוטה לנבוע מנגעים טרום ממאירים, קרטוזות אקטיניות; פני השטח הם בדרך כלל קשקשיים ולעיתים נוצרים כיבים (כפי שמוצג כאן)
 שמות נוספים:  Cutaneous squamous cell carcinoma (cSCC), epidermoid carcinoma, squamous cell epithelioma
 תחום:  רפואת עור, כירורגיה פלסטית
 שכיחות:  2.2 מיליון
 תסמינים:  גוש קשה עם קצה קשקשי או כיב
 אבחון:  ביופסיה
 טיפול:  הסרה כירורגית, רדיותרפיה, כימותרפיה, אימונותרפיה
 מניעה:  הימנעות מקרינת UV, שימוש בקרם הגנה
 פרוגנוזה:  לרוב טובה
 קישורים ומאגרי מידע
 MeSH:  D002294
 סיווגים
 ICD-10:  C44
 ICD-O:  M8070/3
סרטן תאי עור קשקשיים (באנגלית: Squamous-cell skin cancer), המוכר גם כקרצינומת תאי עור קשקשיים, הוא אחד הסוגים העיקריים של סרטן העור לצד סרטן תאי בסיס ומלנומה. סרטן זה מופיע בדרך כלל כגוש קשיח על פני העור שחלקו העליון קשקשי אבל לעיתים מופיע גם ככיב. ההתפרצות לרוב נמשכת מספר חודשים. סרטן תאי עור קשקשיים נוטה יותר להתפשט לגרורות מאשר סרטן תאי בסיס. כאשר סרטן תאי עור קשקשיים או השינויים הטרום סרטניים מוגבלים לשכבה החיצונית ביותר של העור הוא נקרא גם מחלת בואן (באנגלית: Bowen’s disease).
גורם הסיכון המשמעותי ביותר הוא חשיפה גבוהה לקרינה אולטרה סגולה מהשמש. סיכונים נוספים כוללים צלקות קודמות, פצעים כרוניים, קרטוזיס אקטינית, עור בהיר, מחלת בואן, חשיפה לארסן , טיפול בקרינה, עישון טבק, תפקוד לקוי של מערכת החיסון, קרצינומה קודמת של תאי בסיס וזיהום HPV. הסיכון מקרינת UV קשור לחשיפה מתמשכת ולא לחשיפה מוקדמת נקודתית. מקור נפוץ נוסף לקרינה אולטרה סגולה הוא שימוש במיטות שיזוף. כמו כן, הסיכון לסרטן גדל, אם קיימות הפרעות עור גנטיות כגון xeroderma pigmentosum וצורות מסוימות של אפידרמוליזיס בולוזה. הסרטן מתחיל בתאי קשקש שנמצאים בעור. האבחנה מבוססת לרוב על בדיקת עור ומאושרת על ידי ביופסיית רקמות.
מחקרים חדשים הוכיחו שוויסות העל של FGFR2, תת-קבוצה ממשפחת האימונוגלובין של גורמי גדילה פיברולסטים (FGFR), משחק תפקיד משמעותי בהתפתחות תאי הסרטן. מוטציה בגן TPL2 גורמת לביטוי יתר של FGFR2, אשר מפעיל מסלולי mTORC1 ו-AKT בשורות תאים הסרטניים הראשוניות וגרורות כאחד. שימוש ב-FGFR pan-inhibitor, AZD4547, הוא הגורם היחיד שמאפשר להחליש את נדידת התאים הסרטניים ואת התפרצותם.
נראה כי השיטות היעילות ביותר למניעת סרטן תאי העור קשקשיים הן הפחתת החשיפה לקרינה אולטרה סגולה ושימוש בקרם הגנה. הטיפול בדרך כלל כולל הסרה כירורגית,כריתה פשוטה אם הסרטן קטן, או ניתוח מוז אם הסרטן מתקדם יותר אפשרויות נוספות לטיפול הן טיפול בקור ורדיותרפיה. אם מופיעות גרורות ניתן לטפל בהן באמצעות כימותרפיה או באמצעות טיפול ביולוגי.
נכון לשנת 2015, כ-2.2 מיליון אנשים סובלים מסרטן תאי עור קשקשיים. סרטן זה, מהווה כ-20% מכלל מקרי סרטן העור. כ-12% מהגברים ו-7% מהנשים בארצות הברית חלו בסרטן זה במהלך חייהם. בעוד שהפרוגנוזה בדרך כלל טובה, אם הסרטן מתפתח לגרורות סיכויי ההשרדות לחמש שנים מרגע האבחנה הוא כ־34%. בשנת 2015 סרטן זה גרם לכ-51,900 מקרי מוות ברחבי העולם. הגיל הממוצע לאבחון הוא 66. גם לאחר החלמה, החולים נמצאים בסיכון גבוה לפתח מקרים חוזרים.
סימנים וסימפטומים

סרטן תאי עור קשקשיים מתחיל כגוש קטן בעור. ככל שהגוש גדל, מרכזו נהיה בצקתי והגוש הופך לכיב.[דרוש מקור]
אלו הסימנים והסימפטומים הנפוצים להופעת סרטן תאי העור הקשקשיים:
ברב המקרים, הפצע שנוצר בעקבות סרטן תאי העור הקשישי הוא אסימפטומטי.
כיב או כתמי עור אדמומיים שמתפשטים באיטיות
דימום לסירוגין מהגידול, במיוחד על פני השפתיים
המראה הקליני של הסרטן לא אחיד והוא משתנה
ברב המקרים, הגידול מופיע כנגע כיבי שקצוותיו קשים ומוגבהים
הגידול עשוי להופיע גם כקטעי עור קשיחים או כפצעון בעל כלי דם זעירים, לעיתים צבעיו מתחלפים.
לעיתים הגידול נמצא תחת שכבת עור שטחית ופולש לאחר זמן מה לרקמה הבסיסית בצורת כיב.
לרב, הגידול מופיע באזורים החשופים לשמש (כגון גב כף היד, הקרקפת, השפתיים והמשטח העליון של אפרכסת האוזן )
כאשר הגידול נמצא על גבי השפתיים, הוא מופיע בצורת כיב קטן המדמם לסירוגין.
נזק בעור, כמו גידול קרני על פני העור
הגידול גדל לאט יחסית
סימנים וסימפטומים > התפשטות הסרטן

בניגוד לקרצינומה של תאי בסיס (BCC), לקרצינומה של תאי עור קשקשיים (SCC) יש סיכון גבוה יותר לגרורות.
הסיכון לגרורות גבוה יותר בקרצינומה של תאי עור קשקשיים הנובעים מצלקות, בשפתיים התחתונות או ברירית, ומופיע אצל חולים בעלי דיכוי חיסוני.
גורמים להתפרצות המחלה

סרטן של תאי עור קשקשיים הוא הסרטן השני בשכיחותו בעור (אחרי קרצינומה של תאי בסיס אך שכיח יותר ממלנומה). סרטן זה מופיע לרב באזורי הגוף החשופים לשמש. גורמי הסיכון לסרטן של תאי עור קשקשיים הם חשיפה לשמש ודיכוי חיסוני.
גרורות
קיים סיכון נמוך להופעת גרורות של סרטן תאי עור קשקשיים 10 שנים ואילך לאחר הופעתו הראשונית. עם זאת, סיכון זה גבוה משמעותית מהסיכון לגרורות דומות בקרצימה של תאי הבסיס.
סרטן תאי עור קשקשיים של השפתיים ושל האוזניים הוא בעל שיעור גבוה להישנות מקומית ולגרורות. במחקר שנערך לאחרונה, הוכח שמחיקה או הקטנה משמעותית של גן Tpl2 עשויה להשפיע על הפיכת תאי עור קשקשיים לסרטניים.
סרטן תאי עור קשקשיים מהווה כ-20% ממקרי סרטן העור שאינם מלנומה. אך בשל אופיו הברור ושיעורי הגדילה המובהקים שלו הוא מהווה 90% מכלל מקרי סרטן הראש והצוואר המאובחנים.
עישון טבק גם כן מגדיל את הסיכון לסרטן תאי העור הקשקשיים.
הרוב המכריע של מקרי סרטן תאי העור הקשקשיים הם אלה של העור, ולעיתים קרובות הם תוצאה של חשיפה לקרינה אולטרה סגולה. הם מופיעים לרב באזורים בגוף החשופים לשמש ; הפנים, האוזניים, הצוואר, הידיים או הזרוע. הסימן העיקרי לגידול הוא בליטה הולכת וגדלה שעשויה להיות בעלת משטח מחוספס וקשקשי וכתמים אדמדמים שטוחים. בניגוד לקרצינומות של תאי בסיס, סרטן תאי העור הקשקשיים נושא עימו סיכון גבוה יותר לגרורות, אשר עלולות להתפשט לבלוטות הלימפה באזור.
גורמים להתפרצות המחלה > דיכוי חיסוני

מושתלי איברים מוצקים, הנוטלים תרופות לדיכוי חיסוני באופן כרוני נמצאים בסיכון גבוה יותר לפתח סרטן תאי עור קשקשיים. בעוד שהסיכון ללקות בכל סוגי סרטן העור עולה עם נטילת תרופות מסוג זה, השפעתן חמורה במיוחד עבור סרטן תאי העור הקשקשיים. דווח יחס הסיכונים העומד על 250 בסרטן תאי העור הקשקשיים, לעומת יחס סיכונים העומד על 40 עבור קרצינומה של תאי בסיס. מבין מושתלי האיברים, מושתלי לב וריאות נמצאים בסיכון הגבוה ביותר לפתח את הסרטן מכיוון שהם נוהגים לנטול תרופות מדכאות חיסוניות אינטנסיביות יותר.[דרוש מקור]
סרטן תאי עור קשקשיים בעור אצל אנשים העוברים אימונותרפיה או הסובלים מהפרעות לימפופרוליפרטיביות (לוקמיה) נוטים להיות הרבה יותר אגרסיביים, ללא קשר למיקומם. הסיכון לסרטן תאי עור קשקשיים ולסרטני עור שאינם מלנומה באופן כללי, משתנה בהתאם למשטר הטיפולי שנבחר ביחס לתרופות המדכאות את מערכת החיסון. הסיכון לפיתוח הסרטן גבוהה ביותר בעקבות נטילת מעכבי calcineurin כמו cyclosporine ו-tacrolimus. הסיכון בנטילת מעכבי mTOR, כגון sirolimus ו-everolimus נמוך יותר. תרופות לאנטי-מטבוליטים אזתיופרין וחומצה מיקופנולית בעלות פרופיל סיכון בינוני.
אִבחוּן

מאשרים אבחון סרטן תאי העור הקשקשיים באמצעות ביופסיה של הרקמה או הרקמות החשודות כמושפעות מסרטן זה.
המראה הפתולוגי של סרטן תאי קשקש משתנה בהתאם לעומק הביופסיה. מסיבה זו, בשביל לאבחן נכונה סרטן זה צריך לבצע ביופסיה הכוללת את הרקמה התת-עורית ואת האפיתל הבזילרי. ביופסיה לא מספקת עשויה להתפרש כקרטוזיס אקטינית עם מעורבות זקיקים. ביופסיה עמוקה יותר עד לדרמיס או לרקמה התת-עורית עשויה לחשוף את הסרטן האמיתי. הביובסיה האידיאלית היא ביופסיית כריתה אך ברב המקרים היא אינה מעשית ולכן, עדיפה ביופסיית חתך או אגרוף.
אִבחוּן > מאפיינים

בסרטן תאי עור קשקשיים הרקמות יראו באופן פרה-קרטוזי או היפר-קרטוזי (התקרנות יתר של העור). כמו כן ניתן יהיה להבחין באקנתוזיס עם התארכות ועיבוי של העור (rete ridge). השינוי הרקמתי משתרע על פני כל עובי האפידרמיס, כאשר הקרטינוציטים (תאי אפידרמיס) מפגינים פעילות מיטוטית אינטנסיבית, פלאומורפיזם וגרעינים מוגדלים מאוד. הם גם יראו אובדן בגרות וקוטביות, מה שיעניק לאפידרמיס מראה לא מסודר או "windblown".[דרוש מקור]
ניתן לראות שני סוגים של תאים מרובי גרעינים: הראשון יופיע כתא ענק רב-גרעיני, והשני יופיע כתא דיסקראטוטי שנבלע בציטופלזמה של קרטינוציט. מדי פעם, בתאים של האפידרמיס העליון יראו בועיות ציטופלזמה אאוזינופילית. ייתכן שתתגלה הסתננות לימפהיסטוציטית קלה עד בינונית בעור.
פתולוגיה של רקמה בעלת קרצינומה בתא עור קשקשי אין סיטו (חץ שחור), בהשוואה לעור רגיל.
קרצינומה בתאי קשקש אין סיטו. ניתן לראות דיסקרטוזיס בולט ומיטוזות בכל שלבי האפידרמיס, לצד פרה-קרטוזיס.
אִבחוּן > המחלה הראשונית

מחלת בואן זהה לסרטן תאי עור קשקשיים אין סיטו כל עוד לא חדרה את קרום הבסיס. בהתאם למקור המחלה, היא תסווג כשינויים טרום סרטניים או סרטן אין סיטו. במצבים אלו תאי קשקש לא טיפוסיים מתרבים בכל עובי האפידרמיס. הגידול כולו מוגבל לאפידרמיס ואינו חודר לדרמיס. התאים הם לעיתים קרובות מאוד לא טיפוסיים תחת המיקרוסקופ, ולמעשה עשויים להיראות יוצאי דופן יותר מאשר תאים של קרצינומות פולשניות של תאי קשקש.
סרטן תאי קשקש אין סיטו בהגדלה, ניתן לראות שקרום הבסיס לא נפגע.
סרטן in situ
סרטן in situ
סרטן in situ
סרטן in situ
אריתרופלזיה של קווירט היא סוג מסוים של מחלת בואן שיכולה להופיע על העטרה או העורלה בגברים, : 733  : 656  והנרתיק בנשים. היא מופיעה בעיקר אצל גברים ערלים מעל גיל 40. הוא קרוי על שמו של רופא העור הצרפתי לואי קווירט (1856–1933).
אִבחוּן > מחלה פולשנית

בסרטן פולשני תאים סרטניים חודרים דרך קרום הבסיס. ההסתננות יכולה להיות מעט קשה לזיהוי בשלביה המוקדמים. עם זאת, ניתן להשתמש באינדיקטורים נוספים כגון שינוי של אפידרמיס בעובי מלא ומעורבות של זקיקי שיער כדי להקל על האבחנה. שלבי פלישה מאוחרים יותר מאופיינים ביצירת קינים של תאי גידול לא טיפוסיים בדרמיס, לרוב עם הסתננות דלקתית מתאימה.
פרוסה גסה של קרצינומה של תאי קשקש של העור.
קרצינומה של תאי קשקש פולשנית שטחית. נגעים אלו לרוב אינם מראים את השונות המובהקת ואת הגרעינים הלא טיפוסיים של סרטן זה, אך מדגימים פלישת קרטינוציטים מוקדמת לעור.
בהגדלה מדגים את הפרעת הקרטינוציטים הפולשים.
קנים פולשניים עם מרכזי תאים גדולים אופייניים. הכיב בצד שמאל נפוץ בסרטן פולשני.
אִבחוּן > דרגת ההתמיינות

סרטן תאי קשקש מובחן היטב (ועם זאת פולשני), המראה קרטיניזציה בולטת ועלול ליצור מבנים "דמויי פנינה" שבהם קינים עוריים של קרטינוציטים מנסים לגדול בצורה מרובדת. לסרטן מובחן היטב יש גרעינים היפרכרומטיים מוגדלים מעט עם כמויות שפע של ציטופלזמה. גשרים בין-תאיים יהיו גלויים לעיתים קרובות.
נגעים מובחנים מתונים של סרטן פולשני מראים הרבה פחות ארגון וגדילה עם פחות היווצרות קרטין באופן משמעותי
כאשר ניסיונות קרטיניזציה אינם ניכרים עוד קשה להבחין בסרטן. זוהי קרצינומה של תאי קשקש צלולים. התאים הדיספלסטיים כאן חודרים למיתרים דרך הדרמיס. לסרטן המובחן בצורה לא טובה יש גרעינים לא רגילים מוגדלים מאוד, המדגימים רמה גבוהה של אטיפיה ומיטוזות תכופות.
קרצינומה של תאי קשקש צלולים עם התמיינות לא טובה. עבור סוג זה של סרטן תאי קשקש, ככל הנראה יידרשו כתמי אימונו כדי לסווג אותו, אלא אם כן אזורים אחרים של הגידול מראים תכונות ברורות של תאי קשקש, כמו שניתן לראות כאן (חץ).
מניעה

ביגוד מתאים להגנה מפני השמש, שימוש בקרם הגנה רחב טווח (UVA/UVB) עם SPF 50 לפחות, והימנעות מחשיפה אינטנסיבית לשמש עשויים למנוע סרטן עור. סקירה משנת 2016 של קרם הגנה ייעודי למניעת סרטן תאי עור קשקשיים לא מצאה ראיות מספיקות כדי להוכיח אם הוא יעיל.
טיפול

רוב קרצינומות תאי הקשקש מוסרות בניתוח. שיטת הטיפול הנפוצה היא כריתה כירורגית עם שוליים חופשיים של רקמה בריאה. כמה מקרים נבחרים מטופלים בתרופות מקומיות. רדיותרפיה, הניתנת כקרינת קרן חיצונית או כברכיתרפיה (קרינה פנימית), יכולה לשמש גם לטיפול בקרצינומות של תאי קשקש. יש מעט עדויות המשוות את היעילות של טיפולים שונים עבור סרטן תאי קשקש לא גרורתי של העור.
ניתוח מוז נחשב לטיפול המועדף עבור קרצינומה של תאי קשקש בעור. משתמשים בשיטה זו לטיפול גם בקרצינומה של תאי קשקש של הפה, הגרון והצוואר.. טיפול בקרינה משמש לעיתים קרובות לאחר הניתוח בסרטן בסיכון גבוה.[דרוש מקור] ברכיתרפיה היא אופציה לאזורים שקשה יותר לנתח כמו תנוכי האוזניים או איברי מין. אך באופן כללי מדובר באופציה לא פולשנית וללא כאבים לטיפול בכל סוגי סרטן תאי קשקש. דוגמה לסוג זה של טיפול היא ברכיתרפיה במינון גבוה Rhenium-SCT שעושה שימוש בתכונה פולטת קרני בטא של Rhenium-188. הקרינה מכוונת אל עבר תרכובת הנמרחת על רדיד דק שממוקם מעל הנגע. כך ניתן למזער קרינה לרקמה בריאה.
לאחר הסרת הסרטן, סגירת העור עבור חולים עם ירידה בכמות רפיון העור כרוכה בהשתלת עור בעובי מפוצל. בוחרים אתר תורם בגוף ומסירים מעט עור כדי שהאתר התורם יוכל להחלים בעצמו. רק האפידרמיס וכמות חלקית של דרמיס נלקחים מהאתר התורם. ניתן לקצור את העור באמצעות דרמטום מכני או סכין הומבי.
ניתן לבצע אלקטרודיזציה וריפוי או EDC תאי סרטן נבחרים. באזורים שבהם ידוע כי הם אינם אגרסיביים, ובהם החולה אינו מדוכא חיסוני, ניתן לבצע EDC בקצב ריפוי טוב.
אפשרויות הטיפול במחלת בואן (סרטן in situ או שינויים טרום סרטניים) כוללות טיפול פוטודינמי עם חומצה 5-aminolevulinic, קריותרפיה, פלואורואורציל-5 מקומי או אימיקוימוד. כמו כן ניתן לבצע כריתה. מחקרים הראו עדות לכך ש-PDT יעיל יותר מקריותרפיה ובעל תוצאות קוסמטיות טובות יותר.
קרצינומת תאי קשקש בסיכון גבוה מתרחשת סביב העין, האוזן או האף. היא בגודל גדול, קשה למיין אותה, גדלה במהירות והיא לרוב דורשת טיפול רב-תחומי אגרסיבי יותר.
פיזור הגידול לאזור של צמתים לימפתיים:
אם יש בלוטות נמושות או כיבים של מרג'ולין יבוצע ניתוח אנבלוק (enblock dissection). עם זאת לא הוכח היתרון של הסרה מניעתית של בלוטות לימפה עם כיבים של מרג'ולין.
רדיותרפיה
בסרטן בסיכון גבוה עשויים לשקול תוספת של רפואה משלימה גם בהיעדר ראיות לגרורות מקומיות. אימקוימוד (אלדרה) שימש בהצלחה עבור קרצינומה של תאי קשקש in situ של העור והפין, אך הטיפול עלול לגרום לתחלואה או אי נוחות. היתרון הוא התוצאה הקוסמטית: לאחר הטיפול העור דומה לעור רגיל ללא צלקות (לעומת כריתה כירורגית). אימקיוימוד אינו מאושר על ידי ה-FDA עבור כל קרצינומה של תאי קשקש.
באופן כללי, לקרצינומות של תאי קשקש יש סיכון גבוה של 50% להישנות מקומית. בדיקות עור תכופות אצל רופא עור מומלצות לאחר הטיפול.
פּרוֹגנוֹזָה

התוצאה ארוכת הטווח של קרצינומת תאי עור קשקשיים תלויה במספר גורמים: תת-סוג הקרצינומה, טיפולים זמינים, מיקום וחומרה ומשתנים שונים הקשורים לבריאות החולה (מחלות נלוות, גיל וכו'). בדרך כלל, התוצאה ארוכת הטווח חיובית, שכן פחות מ-4% ממקרי קרצינומת תאי הקשקש נמצאים בסיכון לגרורות. כאשר קיימות גרורות, האיברים המעורבים הנפוצים ביותר הם הריאות, המוח, העצמות ומקומות אחרים בעור.
מחקר אחד מצא שלקרצינומה של תאי קשקש בפין שיעור תמותה גבוה, כ-23%. מדובר בשיעור גדול בהרבה מאשר כמה צורות אחרות של קרצינומה של תאי קשקש. עם זאת, זה עשוי להיות קשור לכך שמטופלים נמנעים מבדיקות באיברי המין עד שהסימפטומים חמורים מאד, וכמו כן נמנעים מניתוחים מצלקים באיברי המין. אלו עלולים לגרום לתמותה בשל אבחנה או טיפול מאוחר. קרצינומה של תאי קשקש המתרחשת באוכלוסיית מושתלי האיברים קשורה גם לסיכון גבוה יותר לתמותה.
אפידמיולוגיה

השכיחות של סרטן תאי עור קשקשיים ממשיכה לעלות ברחבי העולם. מחקר שנערך לאחרונה העריך כי ישנם בין 180,000 ל-400,000 מקרים של סרטן זה בארצות הברית בשנת 2013. גורמי סיכון לקרצינומה של תאי קשקש משתנים עם גיל, מין, גזע, גאוגרפיה וגנטיקה. שכיחותו עולה עם הגיל ושיא השכיחות היא בדרך כלל סביב גיל 60. גברים סובלים מסרטן תאי קשקש ביחס של 2:1 בהשוואה לנשים. קווקזים נוטים להיפגע יותר, במיוחד אלה עם עור בהיר או אלה שנחשפו כרונית לקרינת UV.[דרוש מקור]
קרצינומה של תאי קשקש בעור יכולה להימצא בכל אזורי הגוף אך היא שכיחה ביותר באזורים החשופים לשמש לעיתים קרובות, כגון הפנים, הרגליים והידיים. מושתלי איברים מוצקים (בין היתר לב, ריאות, כבד ולבלב) נמצאים גם הם בסיכון מוגבר לפתח סרטן אגרסיבי. ישנן גם כמה מחלות מולדות נדירות המועדות לממאירות עורית. במקומות גאוגרפיים מסוימים, חשיפה לארסן במי באר או ממקורות תעשייתיים עלולה להגביר באופן משמעותי את הסיכון לסרטן זה.
תמונות נוספות

קרצינומה של תאי קשקש שהוכחה ביופסיה
קרצינומה קשקשית של גב היד
סרטן in situ- מחלת בואן.
קרצינומה של תאי קשקש בלחי ימין; הנגע מתואר בסמן כחול עם קו מקווקו.
ראו גם

סרטן העור
קרצינומה
לקריאה נוספת

James, William D.; et al. (2006). Andrews' Diseases of the Skin: Clinical Dermatology. Saunders Elsevier
Shulstad, Raymond M.; Proper, Steven Squamous Cell Carcinoma, Journal of the Dermatology Nurses' Association: January 2010 - Volume 2 - Issue 1 - p 12-16 doi: 10.1097/JDN.0b013e3181cb5165
Bolognia, Jean L.; et al. (2007). Dermatology. St. Louis: Mosby
ג'יילן ברנסון

| --- | --- |

ברנסון במדי ניו יורק ניקס, 2023
 לידה:  31 באוגוסט 1996 (בן 28) ניו ברונזוויק, ניו ג'רזי, ארצות הברית
 עמדה:  רכז
 גובה:  1.88 מטרים
 מספר:  11
 מכללה:  אוניברסיטת וילאנובה
 דראפט:  בחירה מספר 33, 2018 דאלאס מאבריקס
 קבוצות כשחקן
 2018–2022   2022–:  דאלאס מאבריקס   ניו יורק ניקס
 הישגים כשחקן
 בחירה למשחק האולסטאר (2024, 2025)  חמישיית העונה השנייה (2024)  זכיות באליפות המכללות (2016, 2018) זכייה בפרס נייסמית' (2018) זכייה בפרס ג'ון אר. וודן (2018)
ג'יילן מרקיז ברנסון (באנגלית: Jalen Marquis Brunson; נולד ב-31 באוגוסט 1996) הוא כדורסלן אמריקאי המשחק בקבוצת ניו יורק ניקס מליגת ה-NBA, בעמדת הרכז. אביו ריק ברנסון היה אף הוא כדורסלן, אשר שיחק ב-NBA בין השנים 1997–2006.
קריירת תיכונים

ברנסון נולד בעיר ניו ברונזוויק אשר בניו ג'רזי, ובבגרותו למד ב"תיכון סטיבנסון" אשר בלינקנשר, אילינוי. בעונתו השנייה בקבוצת הכדורסל של התיכון קלע 21.5 נקודות בממוצע למשחק, והעפיל עמה למשחק גמר אליפות התיכונים של אילינוי, בו הפסידה מול "אקדמיית סימאון" אשר הובלה על ידי ג'בארי פארקר וקנדריק נאן. במהלך עונתו השלישית שבר את שיא הקבוצה כשקלע 57 נקודות במשחק מול "תיכון לייק פורסט". במשחק חצי גמר אליפות התיכונים של אילינוי לשנת 2014 קלע ברנסון 56 נקודות מול "תיכון ויטני יאנג", אשר גברה על סטיבנסון הודות ליכולת טובה של שחקנה ג'אליל אוקפור. בעונת 2014/2015 הוביל את סטיבנסון להעפלתה השלישית ברציפות לשלב הפיינל פור, ולזכייתה הראשונה באליפות התיכונים של אילינוי. במשחק הגמר קלע 30 נקודות מול "תיכון נורמל קומיוניטי". לאורך אותה עונה קלע 23.3 נקודות וחילק 5.2 אסיסטים בממוצע למשחק, ובסיומה זכה בתואר שחקן התיכונים המצטיין של אילינוי (Illinois Mr. Basketball). כמו כן נבחר ברנסון להשתתף במשחק מקדונלד'ס אול-אמריקן ובנייקי הופ סאמיט לשנת 2015.
נבחרת ארצות הברית הצעירה

בשנת 2014 יצג את נבחרת ארצות הברית הצעירה בטורניר אליפות האמריקות בכדורסל עד גיל 18. לאורך הטורניר קלע ברנסון 12.0 נקודות בממוצע למשחק עבור נבחרתו, אשר ניצחה בכל חמשת משחקיה בפער ממוצע של כ-55 נקודות, וזכתה במדליית הזהב. בשנת 2015 השתתף בטורניר גביע העולם בכדורסל עד גיל 19, וזכה עם נבחרת ארצות הברית במדליית זהב נוספת. לאורך הטורניר הוביל את קלעי נבחרתו עם ממוצע של 14.0 נקודות למשחק, ובסיומו זכה בתואר ה-MVP של הטורניר.
קריירת מכללות

בשנת 2015 החל ללמוד באוניברסיטת וילאנובה אשר בפנסילבניה, והצטרף לקבוצת הכדורסל שלה יחד עם מיקל ברידג'ס ודונטה דיווינצ'נזו. בעונתו הראשונה בקבוצה זכתה וילאנובה בטורניר אליפות המכללות בפעם השנייה בתולדותיה, והראשונה מזה 31 שנים, לאחר שגברה על אוניברסיטת קרוליינה הצפונית במשחק הגמר. לאורך אותה עונה שימש ברנסון כשחקן חמישייה קבוע, וקלע 9.6 נקודות בממוצע למשחק. בעונה העוקבת קלע 14.7 נקודות למשחק, אך קבוצתו הודחה כבר במשחק השני של טורניר המכללות. בעונת 2017/2018 הוליך את קלעי וילאנובה עם ממוצע של 18.9 נקודות למשחק, והוביל אותה לצד ברידג'ס, דיווינצ'נזו, אריק פסקל ואומארי ספלמן לזכייה נוספת באליפות המכללות. בסיום אותה עונה זכה ברנסון בפרס נייסמית' ובפרס ג'ון אר. וודן, המוענקים לשחקן המצטיין של העונה בליגת המכללות.
קריירה ב-NBA

בדראפט ה-NBA‏ 2018 נבחר ברנסון בבחירה ה-33 (סיבוב שני), על ידי דאלאס מאבריקס. לאורך המחצית הראשונה של עונת הרוקי שלו שימש כמחליפו מהספסל של דניס סמית', והחל מפברואר 2019 תפס את מקומו בחמישייה הפותחת, לאחר שסמית' הועבר בטרייד לניו יורק ניקס. ב-12 במרץ 2019 קלע ברנסון שיא קריירה של 34 נקודות במשחק מול סן אנטוניו ספרס.
במרץ 2020 עבר ברנסון ניתוח בכתפו, אשר אילץ אותו להחמיץ את כל המשך עונת 2019/2020.
ב-12 ביולי 2022 חתם לארבע שנים בניו יורק ניקס. ב-16 בדצמבר 2023 קלע שיא קרירה של 50 נקודות (9/9 ל3) בניצחון הניקס על הסאנס. בכך, הוא הפך לשחקן היחיד בהיסטוריה של ה-NBA שקולע 50 נקודות ומעלה עם מאה אחוז מטווח השלוש.
ברנסון נכלל ברשימת "30 מתחת ל-30" של מגזין פורבס לשנת 2025.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | דאלאס | 73 | 38 | 21.8 | 0.467 | 0.348 | 0.725 | 2.3 | 3.2 | 0.5 | 0.1 | 9.3 |
| 2019/2020 | דאלאס | 57 | 16 | 17.9 | 0.466 | 0.358 | 0.813 | 2.4 | 3.3 | 0.4 | 0.1 | 8.2 |
| 2020/2021 | דאלאס | 68 | 12 | 25.0 | 0.523 | 0.405 | 0.795 | 3.4 | 3.5 | 0.5 | 0.0 | 12.6 |
| 2021/2022 | דאלאס | 79 | 61 | 31.9 | 0.502 | 0.373 | 0.840 | 3.9 | 4.8 | 0.8 | 0.0 | 16.3 |
| 2022/2023 | ניו יורק | 68 | 68 | 35.0 | 0.491 | 0.416 | 0.829 | 3.5 | 6.2 | 0.9 | 0.2 | 24.0 |
| 2023/2024 | ניו יורק | 77 | 77 | 35.4 | 0.479 | 0.401 | 0.847 | 3.6 | 6.7 | 0.9 | 0.2 | 28.7 |
| קריירה |  | 422 | 272 | 28.3 | 0.489 | 0.391 | 0.824 | 3.2 | 4.7 | 0.7 | 0.1 | 16.9 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2020/2021 | דאלאס | 7 | 0 | 16.3 | 0.455 | 0.462 | 0.749 | 2.6 | 1.4 | 0.0 | 0.0 | 8.0 |
| 2021/2022 | דאלאס | 18 | 18 | 34.9 | 0.466 | 0.347 | 0.800 | 4.6 | 3.7 | 0.8 | 0.1 | 21.6 |
| 2022/2023 | ניו יורק | 11 | 11 | 40.3 | 0.474 | 0.325 | 0.912 | 4.9 | 5.6 | 1.5 | 0.1 | 27.8 |
| קריירה |  | 36 | 29 | 33.0 | 0.468 | 0.345 | 0.842 | 4.3 | 3.8 | 0.8 | 0.1 | 20.8 |
הערות שוליים

↑  סימאון זוכה באליפות אילינוי בפעם הרביעית ברציפות, באתר שיקגו טריביון, 16 במרץ 2013
↑  ספורטאי החודש: ג'יילן ברנסון, באתר שיקגו טריביון, 10 במרץ 2014
↑  ברנסון השיג שיא, אך אוקפור השיג את הניצחון, באתר שיקגו טריביון, 21 במרץ 2014
↑  ברנסון מדבר על המגרש, באתר pjstar.com,‏ 22 במרץ 2015
↑  ביוגרפיה, באתר קבוצת אוניברסיטת וילאנובה
↑  ארצות הברית באליפות האמריקות עד גיל 18 לשנת 2014, באתר USA Basketball
↑  ארצות הברית בגביע העולם עד גיל 19 לשנת 2015, באתר USA Basketball
↑  סטטיסטיקות המכללות של ברנסון, באתר sports-reference.com
↑  אוניברסיטת ויילאנובה זוכה באליפות המכללות, באתר ESPN,‏ 3 באפריל 2018
↑  ברנסון זוכה בפרס נייסמית', באתר ה-NCAA,‏ 3 באפריל 2018
↑  ברנסון זוכה בפרס וודן, באתר ESPN,‏ 7 באפריל 2018
↑  רשימת הנבחרים בדראפט 2018, באתר basketball-reference.com
↑  סיכום המשחק בין דאלאס לסן אנטוניו, באתר ESPN,‏ 13 במרץ 2019
↑  ברנסון עובר ניתוח בכתפו, באתר המאבריקס, 14 במרץ 2020
↑  Forbes 30 Under 30 2025: Celebrities, Forbes (באנגלית)
ישראל שמעון רבינוביץ' תאומים

ישראל שמעון רבינוביץ'-תאומים (יש"ר; ה'תרמ"ג, 1883 – כ"ב באלול ה'תשכ"ח, ספטמבר 1968) היה ממייסדי בת ים וראש המועצה שלה בשנותיה הראשונות.
ביוגרפיה

נולד בלטביה לרב אליהו דוד רבינוביץ' תאומים, האדר"ת. נקרא על שם רבי ישראל סלנטר והרב שמעון סופר שנפטרו זמן קצר לפני הולדתו.
בשנת תרס"א (1901) עלה לארץ ישראל. בט"ו תמוז תרס"ז (1907) נשא לאשה את אחייניתו פרידה חנה – בת אחותו אלטה בת שבע וגיסו הרב אברהם יצחק הכהן קוק.
הוא שימש בתקופה מסוימת בתפקיד בהנהלת ישיבת מרכז הרב בתקופת חותנו - הרב קוק.
היה ממייסדי בת ים וראש המועצה הנבחר הראשון שלה. הוא עמד בראשות המועצה במשך שלוש וחצי שנים (1939–1943). לרגל 50 שנה לבת ים הוכרז כאזרח כבוד של העיר.
ברשותו היו כתבי אביו האדר"ת, והוא טיפל בהדפסתם. בספר "גנזי ראי"ה" מופיעה חליפת מכתבים בינו לבין חותנו וגיסו, הרב קוק.
סייע להקמת הישיבה התיכונית אדר"ת בבת ים (על שם אביו).
לא הותיר אחריו צאצאים[דרוש מקור].
הערות שוליים

↑  דוד דיין, אזרחי הכבוד של בת־ים, הארץ, 22 באוקטובר 1962
↑  כדי שהקו יסמן הורות הוא צריך לרדת למטה
↑  בחלק מהמקרים משך הנשואין מופיע מעל הקו
1 2 3 4 5  כאשר אדם עוסק ביותר מתחום אחד שבתרשים, צבע הרקע יהיה לפי תחום עיסוקו המשמעותי ביותר.
ערך זה הוא קצרמרבנושא ישראלים. אתם מוזמנים לתרום לוויקיפדיה ו.